Grønt Flagg

Grønt Flagg er en miljøsertifisering for norske skoler og barnehager. Grønt Flagg eies av Stiftelsen FEE Norway, som er en del av det internasjonale nettverket Foundation for Environmental Education (FEE). FEE er blant annet ansvarlig for det globale arbeidet med Eco-Schools, som arbeider for bærekraftig utvikling gjennom miljøutdanning. Grønt flagg er del av og knyttet til Eco-Schools-nettverk.

Grønt Flagg ble lansert i Norge i 1998. Per januar 2020 var over 900 barnehager, barneskoler, ungdomsskoler, videregående og folkehøyskoler sertifiserte. Formålet med Grønt Flagg-sertifiseringen er å styrke bærekraftig utvikling gjennom miljøundervisning. Ordningen er et pedagogisk verktøy for å innføre temaene klima, miljø og bærekraft i undervisningen.

Sertifiseringen er knyttet til FNs mål om bærekraftig utvikling, gjennom samarbeidet med FNs miljøprogram (UNEP).

Referanser

Eksterne lenker
 

Flagg
Etableringer i 1998